CELEX: 62010TN0575
Language: et
Date: 2010-12-14 00:00:00
Title: Kohtuasi T-575/10: 14. detsembril 2010 esitatud hagi — Moreda-Riviere Trefilerías versus komisjon

19.2.2011   
            
            
               ET
            
            
               Euroopa Liidu Teataja
            
            
               C 55/28
            
         14. detsembril 2010 esitatud hagi — Moreda-Riviere Trefilerías versus komisjon
   (Kohtuasi T-575/10)
   2011/C 55/50
   Kohtumenetluse keel: hispaania
   
      Pooled
   
   
      Hageja: Moreda-Riviere Trefilerías, SA (Gijón, Hispaania) (esindajad: advokaadid F. González Díaz ja A. Tresandi Blanco)
   
      Kostja: Euroopa Komisjon
   
      Hageja nõuded
   
   Hageja palub Üldkohtul:
   
               —
            
            
               tühistada Euroopa Liidu toimimise lepingu artikli 263 alusel Euroopa Komisjoni 30. septembri 2010. aasta otsus, millega muudetakse 30. juuni 2010. aasta otsust K(2010) 4387 lõplik (juhtum COMP/38.344 — Pingestusteras), ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja esitab oma hagi toetuseks kolm väidet.
   
               —
            
            
               Esimene väide põhineb institutsioonide aktide muutumatuse põhimõtte ja hea halduse põhimõtte rikkumisel.
            
         
               —
            
            
               Teine väide põhineb sellel, et muutev otsus ei vasta vorminõuetele, kuna selle vastuvõtmisel ei konsulteeritud eelnevalt konkurentsi piiravat tegevust ja turgu valitsevat seisundit käsitleva nõuandekomiteega, nagu nõuab nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; EÜT eriväljaanne 08/02, lk 205) artikkel 14.
            
         
               —
            
            
               Kolmas väide, mis on esitatud teise võimalusena, põhineb diskrimineerimiskeelu põhimõtte rikkumisel seoses trahvi maksmise tingimuste kindlaksmääramisega ja õigusaktide põhjendamise kohustuse rikkumisel.